Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 137

7. A Nemzeti Programengedélyező gondoskodik arról, hogy az Igazoló Szerv az 1. bekezdésben hivatkozott, az éves elszámolásról kiállított tanúsítványában, illetve a megállapításait tartalmazó audit jelentésben nyilatkozzék, sikerült-e meggyőződnie a Bizottság részére átadandó elszámolások hitelességéről, hiánytalan voltáról és pontosságáról, valamint a belső ellenőrzési eljárások kielégítő működéséről. A tanúsítványt és a jelentést legkésőbb a tárgyi pénzügyi évet követő év április 15-éig kell elkészíteni; és az Illetékes Hatóság által legkésőbb április 30-áig kell megküldeni a Bizottság részére. A jelentés egy példányát megkapja a B. Melléklet 7. Cikkében hivatkozott Monitoring Bizottság.

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes